Diari Oficial de la Generalitat Valenciana


Sumari del DOGV 2577, del 04-09-1995 (1995/835955)

ORDRE de 26 de juny de 1995, de la Conselleria d'Educació i Ciència, per la qual s'estableix el funcionament de l'Institut d'Educació Secundària de Castelló de la Plana.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/06/26/(5)/dof/vci/html**

### Dades del document

Número de DOGV
:   2577

Data del DOGV
:   04-09-1995

Secció del DOGV
:   DISPOSICIONS GENERALS

Número del document
:   1995/835955


Data del document
:   26-06-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 26 de juny de 1995, de la Conselleria d'Educació i Ciència, per la qual s'estableix el funcionament de l'Institut d'Educació Secundària de Castelló de la Plana.   
El Decret 115/1995, de 6 de juny, del Govern Valencià, publicat en el Diari Oficial de la Generalitat Valenciana, de 14 de juny de 1995, pel qual es crea l'Institut d'Educació Secundària de Castelló de la Plana, va autoritzar el conseller d'Educació i Ciència perquè adoptara les disposicions necessàries per al compliment de l'esmentat decret.  
Ara, escau, doncs, ordenar l'inici de les activitats del centre i adoptar les mesures necessàries perquè puga desplegar la seua activitat acadèmica.  
En virtut d'això, i fent ús de les competències que m'atorga l'article 35 de la Llei 5/1983, del Govern Valencià,  
ORDENE  
Primer  
L'Institut d'Educació Secundària de Castelló de la Plana, número de codi 54064324, iniciarà les activitats en el curs acadèmic 1995/96.  
Segon  
Aquest centre impartirà els ensenyaments següents:   
- Educació Secundària Obligatòria.  
- Les modalitats de Batxillerat de Ciències de la Natura i de la Salut i Tecnologia.  
- Cicles formatius de Formació Professional específica de grau mitjà i superior de les famílies Sanitària i Edificació i Obra Civil.  
Tercer  
En el curs escolar 1995/96 admetrà matrícula per a cursar els següents ensenyaments:  
- Tercer curs d'Educació Secundària Obligatòria.  
- Segon curs de Formació Professional de primer grau de la branca Sanitària.  
- Segon curs de Formació Professional de primer grau de la branca de Delineació.  
- Curs d'ensenyaments complementaris per a l'accés del primer al segon grau de Formació Professional.   
- Primer i segon cursos de Formació Professional de segon grau, Règim General, especialitat Laboratori de la branca Sanitària.  
- Primer, segon i tercer curs de Formació Professional de segon grau, Règim d'Ensenyaments Especialitzats, branca Delineació, especialitat Delineació Industrial i Delineació d'Edificis i Obres.  
En cursos successius admetrà matrícula per a cursar els ensenyaments d'Educació Secundària autoritzats i, paral.lelament, s'extingiran progressivament els ensenyaments de Formació Professional a què es fa referència en aquest apartat, per implantació dels cicles formatius de Formació Professional Específica.  
Quart  
La implantació efectiva dels ensenyaments a què es refereix aquesta ordre queda condicionada al fet que el nombre d'alumnes inscrits en cadascun dels ensenyaments siga com a mínim de vint.  
Cinc  
La Direcció General de Centres Docents determinarà i gestionarà els fons necessaris, per a la posada en funcionament i el manteniment del centre, i el dotarà de l'equipament i el material didàctic necessaris. A aquest efecte, la Direcció Territorial d'Educació de Castelló, efectuarà l'oportuna i raonada proposta.  
Sisé  
Aquest centre s'adscriu a la Universitat Jaume I de Castelló, als efectes de matrícula i de celebració de les proves d'accés a la universitat dels alumnes que hi cursen ensenyaments de Batxillerat.  
Seté  
Com a conseqüència del desdoblament de l'Institut Politècnic de Formació Professional (codi 86388973) i de l'Institut de Formació Professional núm. 2 (codi 13662896), i també de l'extinció de la Secció de Formació Professional (codi 65332945), es fixen en l'esmentat centres els nous llistats de llocs docents per especialitats, professorat amb caràcter definitiu, que figuren en l'annex de la present ordre.  
Vuité  
La Direcció General de Personal realitzarà els tràmits administratius oportuns, a l'efecte de la redistribució del professorat del cos d'Ensenyament de Secundària i professors tècnics de Formació Professional que prestava els seus serveis amb caràcter definitiu a l'Institut Politècnic de Formació Professional (codi 55408317), a l'Institut de Formació professional núm. 2 (codi 40256313) i a la Secció de Formació Professional (codi 66657797).  
Nové  
El director territorial d'Educació de Castelló, de conformitat amb el que estableix l'article 37.4 de la Llei Orgànica 8/1985, de 3 de juliol, Reguladora del Dret a l'Educació, nomenarà el director provisional del centre entre els funcionaris de carrera del cos de professors d'Ensenyament Secundari.  
DISPOSICIó ADDICIONAL  
El que s'estableix en aquesta disposició s'inscriurà al Registre de Centres Docents de la Generalitat Valenciana.  
DISPOSICIONS FINALS  
Primera  
S'autoritza les direccions generals de Personal, de Règim Econòmic, d'Ordenació i Innovació Educativa i de Centres Docents perquè, en l'àmbit de les seues respectives competències, adopten les resolucions que siguen necessàries per a l'aplicació i desenvolupament del que es preveu en aquesta ordre.  
Segona  
Aquesta ordre entrarà en vigor l'1 de juliol de 1995. No obstant això, els seus efectes acadèmics es referiran a l'inici del curs escolar 1995/96.  
València, 26 de juny de 1995  
El conseller d'Educació i Ciència,  
JOAN ROMERO I GONZáLEZ


Còpia Permalink ELI